**Հավելված 1**

**Մասիս քաղաքային համայնքի ավագանու**

**2017թ. հունվարի \_\_\_ -ի թիվ \_\_\_- Ա որոշման**

**ԿԱՐԳ**

**ՀՀ Արարատի մարզի Մասիս քաղաքային համայնքի**

**վարչական տարածքում կենցաղային աղբի հեռացման աշխատանքների իրականացման, աղբահանության վճար վճարողների հաշվառման, աղբահանության վճարի հաշվարկման ու գանձման**

* 1. Ընդհանուր դրույթներ.

1.1. Սույն կարգով (այսուհետ՝ Կարգ) կարգավորվում են Մասիս համայնքի վարչական տարածքում (այսուհետ՝ Համայնք) կենցաղային աղբի հավաքման, հեռացման աշխատանքների իրականացման, աղբահանության վճար վճարողների հաշվառման, աղբահանության վճարի հաշվարկման, ինչպես նաև այդ վճարի գանձման հետ կապված հարաբերությունները:

1.2. Համայնքում կենցաղային աղբի հեռացման աշխատանքների իրականացման, աղբահանության վճարողների հաշվառման, աղբահանության վճարի հաշվարկման, ինչպես նաև այդ վճարի գանձման հետ կապված հարաբերությունները կարգավորվում են ՀՀ Սահմանադրությամբ, <<Տեղական ինքնակառավարման մասին>>, <<Թափոնների մասին>>, <<Տեղական տուրքերի և վճարների մասին>>, <<Աղբահանության և սանիտարական մաքրման մասին>>, Հայաստանի Հանրապետության օրենքներով և այլ իրավական ակտերով:

1. **Կենցաղային աղբի հեռացման աշխատանքների իրականացնողը.**

**2.1.** Համայնքում կենցաղային աղբի հեռացման աշխատանքներն (այսուհետ՝ աղբահանություն) իրականացվում է «Մաքուր Մասիս» փակ բաժնետիրական ընկերության կողմից:

**2.2.** Համայնքում աղբահանությունը կատարվում է Համայնքի ավագանու (այսուհետ՝ Ավագանի) հաստատած սխեմայով տեղադրված աղբարկղներում, կոնտեյներներում կենցաղային աղբը կուտակելու և հեռացնելու միջոցով Հայաստանի Հանրապետության օրենսդրությամբ սահմանված կանոնների և նորմերի պահանջների համապատասխան:

2.3. Աղբահանության իրականացման կարգը, այդ թվում` աղբահանության իրականացման նվազագույն ժամանակացույցը, աղբամանների կամ կոնտեյներների տեղադրման վայրերը, դրանց տեսակները և քանակը համայնքի ղեկավարի ներկայացմամբ հաստատում է համայնքի ավագանին` պահպանելով Հայաստանի Հանրապետության օրենսդրությամբ սահմանված սանիտարահիգիենիկ կանոնները և նորմերի պահանջները: Ընդ որում, աղբը պետք է փոխադրվի մինչև կոնտեյներների ամբողջությամբ լցվելը

**2.**4. Համայնքի աղբահանության դիմաց վճարողների հաշվառումը, աղբահանության վճարի հաշվարկումը, ինչպես նաև վճարի գանձումն սահմանվում է ըստ ավագանու սահմանած դրույքաչափերի համապատասխան:

2.5. Համայնքի աղբահանության դիմաց վճարողների հաշվառումն, աղբահանության վճարի հաշվարկումն, ինչպես նաև վճարի գանձումն իրականացվում է «Մաքուր Մասիս» փակ բաժնետիրական ընկերության միջոցով:

2.6. «Մաքուր Մասիս» փակ բաժնետիրական ընկերությունը համայնքի ղեկավարին է ներկայացնում ամսական հաշվետվություն՝ հաշվետու ժամանակաշրջանում աղբահանության դիմաց վճարի հաշվարկման ու գանձման գործառույթների իրականացման արդյունքների վերաբերյալ:

2.7. «Մաքուր Մասիս» փակ բաժնետիրական ընկերությունը համայնքի ղեկավարին է ներկայացնում ամսական տեղեկատվություն` աղբահանության վճար վճարող անձանց ցանկի և դրանում կատարվող փոփոխությունների մասին:

2.8. Համայնքի ղեկավարն իրավասու է ցանկացած ժամանակ վերահսկել օպերատորի կողմից սույն կարգով վերապահված գործառույթների և պարտականությունների պատշաճ և որակյալ կատարման նկատմամբ:

**3. Աղբահանության դիմաց գանձվող վճարների դրույքաչափերի և սակագների սահմանումը, դրանց վճարողների հաշվառումը, հաշվարկումն ու գանձման ժամկետը.**

* 1. 3.1. Աղբահանության դիմաց գանձվող վճարների դրույքաչափերը և սակագները սահմանում է Ավագանին:
	2. 3.2. Աղբահանության դիմաց վճարը համայնքի բյուջե գանձվող պարտադիր գանձույթ է:
	3. 3.3. Աղբահանության դիմաց նախատեսված վճարների սակագները փոփոխելու պահից կատարվում է վերահաշվարկ, իսկ վճարումները կատարվում են ըստ նոր սակագների՝ նոր սակագնի ուժի մեջ մտնելու պահից:
	4. 3.4. Աղբահանության դիմաց վճարողներ են հանդիսանում <<Աղբահանության և սանիտարական մաքրման մասին>> Հայաստանի Հանրապետության օրենքի 6-րդ հոդվածով նախատեսված իրավաբանական և ֆիզիկական անձինք (այսուհետ` Սուբյեկտ):
	5. 3.5. Աղբահանության դիմաց վարձավճարի հաշվարկման հաշվետու ժամանակահատված է համարվում օրացույցային ամիսը:
	6. 3.6. Աղբահանության դիմաց վճարման ժամկետը սահմանվում է մինչև հաշվետու ամսվան հաջորդող ամսվա 15-ը:
	7. 3.7. Աղբահանության դիմաց վճարների կետանցման յուրաքանչյուր օրվա համար Սուբյեկտը վճարում է տույժ՝ <<Աղբահանության և սանիտարական մաքրման մասին>> Հայաստանի Հանրապետության օրենքով սահմանված կարգով:
	8. 3.8. Աղբահանության դիմաց վճարումները իրականացվում են բանկային փոխանցման միջոցով, կամ կանխիկ վճարվում են «Մաքուր Մասիս» փակ բաժնետիրական ընկերության կողմից համապատասխան լիազորություն ունեցղող անձանց՝ (այսուհետ` Գործակալ), կամ համայնքի ղեկավարի կողմից սահմանված անձանց՝ դրամարկղի մուտքի օրդերի հիման վրա:
	9. 3.9. «Մաքուր Մասիս» փակ բաժնետիրական ընկերությունը իրականացնում է Գործակալի կողմից գանձման անդորրագրերի կտրոնների ընթացիկ հաշվառման, համադրման, անդորրագրերի մնացորդների և հայտի դեպքում՝ անդորրագրերի նոր խմբաքանակների տրամադրման աշխատանքները:
	10. 3.10. «Մաքուր Մասիս» փակ բաժնետիրական ընկերության աղբահանության դիմաց գանձված վճարները յուրաքանչյուր շաբաթվա ուրբաթ օրը մուտքագրում է Համայնքի բյուջե:
	11. 3.11. Աղբահանության վճարողների հաշվառման, աղբահանության վճարի հաշվարկման, ինչպես նաև այդ վճարի գանձման և համայնքի բյուջե մուտքագրման կարգի պահպանման նկատմամբ հսկողությունն իրականացնում է համայնքի ղեկավարը: